Дољак
Дољак () насеље је у општини Вучитрн на Косову и Метохији. Према попису становништва на Косову 2011. године, село је имало 786 становника

Географија 
Село је на нижем делу падине Чичавице, у долини Воденог потока, на 2,5 км западнојугозападно од Вучитрна. Разбијеног је типа старовлашке врсте. На махале се не дели.

Историја 
Мухаџири су затекли село као чифлик Шерифа Сулејмановића из Вучитрна. Чифчије Срби су се иселили у Топлицу по доласку мухаџира у село. У овом селу су живели Срби Данчетовићи у Вучитрну, где су прешли у првој половини 19. века, те се отуда зову још и Дољачани. Од мухаџира је заостао само род Гребаниц (3 к.) од фиса Куча. Из Грабовнице у Топлици се иселио у Дреницу, где је живео до 1913, када је у Дољак дошао за чифчију. Зна да је у Топлицу прешао из села Обриња у Дреници.

Порекло становништва по родовима 

Колонисти: 

 Бошњак (2 к.) 1924. из Плужина (Невесиње).
 Бјелица (1 к.) 1926. из Шеховине (Невесиње).
 Јакшић (1 к.) и Елек (1 к.) 1929. из Борча (Невесиње).
 Ковачевић (1 к.) 1925. из Грахова (Црна Гора).
 Павићевић (1 к.) 1926. од Никшића.
 Буровић (1 к.) 1928. из Пјешиваца.
 Секулић (1 к.) 1926. од Новог Пазара.
 Марковић (1 к.) 1928. од Пирота.
 Ђурић (1 к.), Весић (1 к.), Којић (1 к.) и Вучић (1 к.) 1926. из Белог Поља (Брус, Србија).

Демографија

Становништво по националности 

Према попису из 2011. године, Албанци чине 99,75% популације.

Референце

Спољашње везе 
  Dalak/Doljak на fallingrain.com
  Maplandia

Википројект географија/Насеља у Србији

Насељена места на Косову и Метохији
Насељена места у Вучитрну